CELEX: 22020D0920
Language: lv
Date: 2019-02-08 00:00:00
Title: EEZ Apvienotās komitejas Lēmums Nr. 1/2019 (2019. gada 8. februāris), ar ko groza EEZ līguma I pielikumu (Veterinārijas un fitosanitārijas jautājumi) [2020/920]

16.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 228/1
               
            
         EEZ APVIENOTĀS KOMITEJAS LĒMUMS Nr. 1/2019
         (2019. gada 8. februāris),
         ar ko groza EEZ līguma I pielikumu (Veterinārijas un fitosanitārijas jautājumi) [2020/920]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Komisijas Īstenošanas lēmums (ES) 2018/1136 (2018. gada 10. augusts) par riska mazināšanas un pastiprinātiem biodrošības pasākumiem un savlaicīgas atklāšanas sistēmām attiecībā uz risku, ka savvaļas putni uz mājputniem var pārnest augstas patogenitātes putnu gripas vīrusus (1).
                  
               
                     (2)
                  
                  
                     Šis lēmums attiecas uz tiesību aktiem par dzīviem dzīvniekiem, izņemot zivis un akvakultūras dzīvniekus. Tiesību aktus par šiem jautājumiem nepiemēro Islandei, kā noteikts EEZ līguma I pielikuma I nodaļas ievaddaļas 2. punktā. Tādēļ šis lēmums nav piemērojams Islandei.
                  
               
                     (3)
                  
                  
                     Šis lēmums attiecas uz tiesību aktiem veterinārijas jomā. Tiesību akti veterinārijas jomā neattiecas uz Lihtenšteinu, kamēr attiecībā uz Lihtenšteinu piemēro Eiropas Kopienas un Šveices Konfederācijas Nolīgumu par lauksaimniecības produktu tirdzniecību, kā tas noteikts EEZ līguma I pielikuma nozaru pielāgojumos. Tādēļ šis lēmums nav piemērojams Lihtenšteinai.
                  
               
                     (4)
                  
                  
                     Tādēļ būtu attiecīgi jāgroza EEZ līguma I pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma I pielikuma I nodaļas 3.2. daļā aiz 49. punkta (Komisijas Īstenošanas lēmums (ES) 2018/662) pievieno šādu punktu:
            
                        “50.
                     
                     
                        
                           32018 D 1136: Komisijas 2018. gada 10. augusta Īstenošanas lēmums (ES) 2018/1136 par riska mazināšanas un pastiprinātiem biodrošības pasākumiem un savlaicīgas atklāšanas sistēmām attiecībā uz risku, ka savvaļas putni uz mājputniem var pārnest augstas patogenitātes putnu gripas vīrusus (OV L 205, 14.8.2018., 48. lpp.).
                        Šo tiesību aktu nepiemēro Islandei.”
                     
                  
         
            2. pants
            Īstenošanas lēmuma (ES) 2018/1136 teksts norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2019. gada 9. februārī, ja ir iesniegti visi paziņojumi saskaņā ar EEZ līguma 103. panta 1. punktu (*1).
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2019. gada 8. februārī
            
               
                  EEZ Apvienotās komitejas vārdā –
               
               
                  priekšsēdētājs
               
               Claude MAERTEN
            
         
         
            (1)  OV L 205, 14.8.2018., 48. lpp.
         
            (*1)  Konstitucionālās prasības nav norādītas.